SOCOVCE . "Akcia bola určená nielen pre našich obyvateľov, ale tiež socovských rodákov, ktorí sa tak po dlhšej odmlke mohlo znova stretnúť so svojimi príbuznými alebo známymi. Vstup do nového roka tak zahájili spoločným stretnutím," opísala Iveta Krupcová, starostka Socoviec.
Podujatie už tradične otvorili miestne deti s jasličkovou pobožnosťou, ktorú nacvičili pod vedením tamojšieho farára Vladimíra Paleníka a učiteľky Renáty Brisudovej. So svojim programom sa potom predstavila skupina Rytmus z Oslian. Spoločne si všetci zaspievali vianočnú pieseň Tichá noc. Program bol ozvláštnený aj o kvíz týkajúci sa histórie obce.